Mostviadl

Des Mostviadl (aumtlich: Mostviertel) liegt im Siidwestn vo Nidaestareich, dem gresstn Bundesland vo Estareich. Es umfosst guat 1400 km² und zaaht si vo da Donaugrenz im Noadn und da Grenz zua Steiamoak im Sidn und va Owaöstareich im Westn bis zum Weanawoid im Ostn, drum homs sas friara a des Viadl owan Weanawoid ghaassn.

Es is des gresste vo de via Viadln va Nidaestareich, neman Wei-, Woid-, und Industrieviadl, und trogt sein Nauman weng sein typischn alkoholischn Drangl: In Most.

 Gliedarung 

 Politische Gliedarung (Vawoitung) 

 Amstetten
 Waidhofn an da Ybbs
 Scheibbs
 Mök sidlich vo da Donau
 Lilienföd
 Tuin sidlich vo da Donau
 St. Pötn-Stod und St. Pötn-Land

 Geografisch-kuiturölle Gliedarung 

 Mostviadla Kernlaund
 Eisnwuazn
 Strudngau
 Nibelungengau
 Wachau

 Eignoatn 

 Mostkuitua 

Es gibt vü Suatn vo Opfe- und Bianmost, oft a ois Mischmost. De Mostheirign hom a launge Tradiziaun und a kuiturölle Bedeitung fia de Region.

 Architektua 

Da Viakanta is fias Mostviadl typisch. Dazua kummt oft no aa steus Doch, meistns a Woim- oda Krippewoimdoch.

 Da Mostviadla Dialekt 


Des Mostviadlarische is aa ostmiddlboarische Variantn vo da boarischn Sproch. Behmische Händla hom scho fria etliche tschechische Weata mitbrocht, de wos za Lehnweatan wua san. Beispüsweis da Tragatsch (tschechisch: Tragac; a Scheibtruchn mit ana Sprossn-Trogflächn) oda de Duchand (a Fedabettdeckn). Späda san aa Weata ausm Weanarischn ins Mostviadl kumman: z. B. Lawua (Woschschissl) und Trottoa (Gehsteig).

De Richtungsaugom kennan im Mostviadl in jedn Derfal und in jeda Stod extrem variian.

 So foad ma zum Beispüü va Grestn noch Scheibbs umi.
 Va Lunz genauso owa, va Staanakirchn foat ma einizua.
 Im genaröön:
 foad ma owa ind Beag eini,
 noch Noadn aussi oda aufi,
 nochn Ostn und Westn daun umi.
 ma muas si a imma voastön, wia ma si af ana Laundkoatn bewegn darat und de Topografie nu mit eibeziagn, drum foat ma va Gresten a noch Scheibbs umi, wei ma üwan Berg voan muas.
 es gibt a oft vaschiedane Oatn, wia ma a Richtung augem kau.

 Mostviadla Zungabrecha 

 "Du host s'Bschteck zspood bschtöd."
 "Zwischn zwa Zwetschknzwoag zwitschan zwa Schwoim." oda 
 "Zwischn zwa Zwetschknbam zwitschan zwa Schwoim."

 Im Netz 

 Mostviadl Fremdnvakea
 Mostviadla Dialekt

Kategorie:Region in Europa
Kategorie:Region in Niederösterreich
Kategorie:Tourismus in Österreich
Kategorie:Obstbaugebiet
Kategorie:Weinbau in Österreich